section_heading: Bitka
paragraph_text: Nakon što se helvećanska falanga dovoljno približila, legionari su s brda na nju bacili svoje pilume (koplja), što je uzrmalo neprijateljsku formaciju. Pilumi su se zabili u galske štitove a vrhovi savinuli, što je štitove učinilo neupotrebljivima. Cezarove snage potom su izvadile mačeve i sjurile se nizbrdo na Helvećane. Ovi su popustili pod naletom i počeli bježati do obližnjeg brda dok su ih Rimljani i dalje gonili. Jednom kad su se domogli brda, a Rimljani krenuli uzbrdo za Helvećanima; Boji i Tulinžani koji su činili odstupnicu helvećanske vojske napali su Rimljane u bok s namjerom da ih okruže. Kad su bježući Helvećani shvatili što se iza njih događa, prestali su bježati te su ponovno okrenuli i navalili na legionare, koji su se sada morali braniti s dvije strane. Prva i druga rimska bojna vrsta stoga se manevrom zaokrenula u zavoj tukući se s potisnutim Helvećanima, dok se treća tukla s ovima koji su nadolazili.<ref>Cezar, 25. poglavlje